**Program Poletne muzejske noči 2016 v Galeriji Božidar Jakac**

18.00–23.00

*Ogled stalnih razstav in razstave Valentin Oman: Retrospektiva*

18.00–19.30

**ROČNO KLESANJE KAMNA**, *delavnica za odrasle*

**SKULPTURE V GLINI**, *delavnica za otroke in družine*

20.00

**BOŠTJAN KAVČIČ: O/DA**, *odprtje razstave v lapidariju*

21.30

**URŠULA RAMOVEŠ IN FANTJE IZ JAZBECOVE GRAPE**, *koncert*

Glasbena skupina Uršula Ramoveš in Fantje z Jazbecove grape je bila ustanovljena leta 2006, ko so takratni člani posneli vokalne priredbe poezije k pesniški zbirki Janeza Ramoveša STAROSELSKI CIKLUS.

Kasneje je skupina vključila inštrumente in do leta 2010 so jo sestavljali: vokalistka in avtorica glasbe Uršula Ramoveš, vokalist, harmonikar, pianist Joži Šalej, vokalist Metod Banko, tolkalist Marjan Stanić in pesnik in recitator Janez Ramoveš. V tej zasedbi so leta 2007 posneli zgoščenko ANGLČEŠEJNE. Od leta 2010 občasno z njimi igra tudi basist Robert Jukič. V enaki zasedbi so leta 2013 izdali zgoščenko Talisman, kjer je poleg avtorske poezije in glasbe mogoče slišati tudi znane napeve (tekste pa prirejene v Ramovešovo poezijo) kot so POPOLN DAN (Perfect day), CAJT (Time), LILI MARLEN in druge. Ves čas skupina izvaja uglasbeno poezijo Janeza Ramoveša.

Tokrat bo skupina Uršula Ramoveš in Fantje z Jazbecove grape preigravala skladbe z železnega repertoarja, odigrali pa bodo tudi na novo uglasbene pesmi iz lani izšle zbirke MARIJE DOLINAR Soloples za neveste. Njene pesmi bo bral tudi Janez Ramoveš, ki je zbirko uredil.

Zasedba:

URŠULA RAMOVEŠ, vokal

JOŽI ŠALEJ, klavir, harmonika, vokal

MATOD BANKO, vokal

JANEZ RAMOVEŠ, poezija